**Bestyrelsesmøde onsdag den 7. marts 2018**

***Referat***

*Til stede var: Lars Christoffersen, Vibeke Willumsen, Anni Bækmark, Mads Jonassen, Mikkel Sager, Lasse Hauritz Rasmussen, Vibeke Tellefsen og Henrik Madsen*

*Afbud: Ib Sørensen*

1. **Godkendelse af referat.** Referatet blev underskrevet.
2. **Meddelelser fra skolen.** Henrik Madsen orienterede om ***OK18*** situationen og dagens statslige lockout-varsel. Ledelsen og GL er i god kontakt, og stemningen på skolen er, at vi i fællesskab lever med dét, der måtte komme. ***Persondataforordningen***: skolen har indgået aftale med firmaet Complivacy, som bliver skolens DPO.  Endvidere nævnte Henrik Madsen ***Morten Olesen****, skolens nye vicerektor,* som vil være til stede på næste bestyrelsesmøde. Endelig ***Lectio***, som der stadig er udeståender med, i det firmaet vedholdende nægter at lave standardkontrakter med de enkelte skoler. Skolen er betænkelig ved situationen og føler udviklingen.
3. **Årsregnskab 2017** v. revisor. Carsten. gennemgik Årsregnskab og Revisonsprotokollatet. Hovedkonklusionen var, at revisor ikke fandt anledning til kritiske kommentarer, som kræver bestyrelsens aktive stillingtagen eller bekymrede bevågenhed. Revisors detaljerede gennemgang af detaljerne i forbindelse med regnskabet, gav anledning til enkelte spørgsmål og kommentarer - og bestyrelsen godkendte og underskrev regnskabet og udtrykte desuden stor tilfredshed med skolens forvaltning af de økonomiske ressourcer. Vibeke Tellefsen sørger efterfølgende for underskrift fra Ib Sørensen.
4. **Budgetopfølgning.** Vibeke Tellefsen gennemgik meget kort oversigten med fokus på budgetreguleringen på -332.000 grundet et lavere antal elever end forventet og et mindre antal pædagogikumkandidater og dermed et lavere tilskud. Skolen foreslog at vente med at finde finansieringen til OK18 og klassedannelse er afklaret. Bestyrelsen nikkede.
5. **Studie- og ordensregler.**  Henrik Madsen repeterede kort baggrunden for forslaget til skolens lokale studie- og ordensregler. Bestyrelsen nikkede efter en kort drøftelse til forslaget, som kommer på skolens hjemmeside og således er gældende.
6. **Klassedannelse.** Henrik Madsen fremlagde tallene for 1. prioritetsansøgere: 222 stx og 62 hf. Skolen er således gået noget tilbage på stx, medens hf synes at være næsten uændret. En del skoler i regionen er gået lidt tilbage på stx, men det er for tidligt at sige noget definitivt om mønstre og årsager. Dog ved vi, at Egedal er demografisk udfordret, og vi som en del af stx-uddannelserne er blevet massivt talt ned til fordel for andre uddannelser. Aktuelt tyder tallene på etableringen af 8 stx- og 3 hf klasser. Bestyrelsesformanden bad om bestyrelsens bemyndigelse til at - i samarbejde med rektor - at fastsætte det endelige klassetal i april måned. Bestyrelsen nikkede.
7. **Ny bestyrelse**. Lars Christoffersen gjorde status: Skolen har modtaget indstilling fra rektorkollegiet vedr. Lars Christoffersen. Vi er i kontakt med Mads Kamp, HR-chef, Oticon, som gerne opstiller til næstformandsposten. Lars tager et møde og skolen sørger for indstilling fra Egedal Erhvervsråd. Egedal. Vi skal huske at sende en velkomstpakke til Mads Kamp. Egedal Kommunalbestyrelse har indstillet Jacob Loessl. Vi mangler stadig et medlem fra Egedal Skolevæsen. Lars Christoffersen rykker kommunaldirektøren. Medarbejderne afholder snarest valg af repræsentanter. Eleverne har valgt to repræsentanter: Tanja Bech Hansen 2z og Olivia Ager Andersson 2s.
8. **Evt.** Det var Vibeke Willumsen og Ib Sørensens sidste møde. Desværre var kun Vibeke til stede og bestyrelsesformand og rektor takkede Vibeke for munterhed, stort engagement og mange givende indspark siden 2007.